钦定古今图书集成/明伦汇编/氏族典/第637卷 > 《金史》 > 步大汗萨
## 钦定古今图书集成/明伦汇编/氏族典/第637卷 > 《金史》 > 步大汗萨

按《北齐书步大汗萨传》：“萨太安狄那人也。正光末，六
镇反，萨乃将家避难南下，奔尔朱荣于秀容。后从荣
入洛，以军功除扬武军帐内统军，赐爵江夏子。从平
葛荣，累前后功，加镇南将军。荣死后，从尔朱兆入洛，
补帐内大都督，从兆拒战于韩陵。兆败，萨以所部降。
高祖以为第三领民酋长，累迁秦州镇城都督、北雍”
州刺史。天平中，转东寿阳三泉都督。元象中，行燕州，
累迁临川领民大都督，赐爵长广伯。时茹茹寇钞，屡
为边害，高祖抚纳之，遣萨将命还，拜仪同三司，出为
五城大都督，镇河阳。又加车骑大将军、开府，进封行
唐县公，减勃海二百户，以增其封。仍授晋州刺史，别
封安陵县男，邑二百户，如骠骑大将军。齐受禅，改封
义阳郡公。

凌迪知《万姓统谱》。